                                                                                  PATVIRTINTA

                                                                                  Šiaulių lopšelio-darželio „Pasaka“

direktoriaus

                  2016 m. gruodžio 16 d. įsakymu Nr. V-84

**ŠIAULIŲ LOPŠELIO-DARŽELIO „PASAKA“**

**KORUPCIJOS PREVENCIJOS PROGRAMA 2016-2019 METAMS**

**I. BENDROSIOS NUOSTATOS**

1. Korupcijos prevencijos programos (toliau-Programa) misija – šalinti prielaidas korupcijai lopšelyje-darželyje „Pasaka“ atsirasti ir plisti.
2. Programa parengta vadovaujantis Lietuvos respublikos Korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos Specialiųjų tyrimų tarnybos direktoriaus 2014 m. birželio 5 d. įsakymu Nr. 2-185, ir kitais teisės aktais, reglamentuojančiais korupcijos prevencijos veiklą, „Šiaulių miesto savivaldybės korupcijos prevencijos 2016-2018 metų programa“, ir kitais teisės aktais, reglamentuojančiais korupcijos prevencijos veiklą.
3. Programoje vartojamos sąvokos:
   1. **korupcija** – bet koks asmenų, dirbančių įstaigoje elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar kitokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.
   2. **korupcinio pobūdžio nusikalstama veika** – kyšininkavimas, papirkimas, kita nusikalstama veika, jei ji padaryta teikiant viešąsias paslaugas bei siekiant naudos sau ar kitiems: piktnaudžiavimas tarnybine padėtimi ar oficialiais įgaliojimais, dokumentų klastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens  veiklą ar kitos veikos, kurių metu siekiama ar reikalaujama kyšio, papirkimo.
4. Kitos vartojamos sąvokos atitinka Lietuvos respublikos Korupcijos prevencijos įstatyme ir kituose teisės aktuose apibrėžtas sąvokas.
5. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę lopšelio-darželio „Pasaka“ darbuotojų, dirbančių pagal galiojančias darbo sutartis, veiklą.
6. Programos strateginės kryptys – korupcijos prevencija, antikorupcinis švietimas ir informavimas.
7. Programos įgyvendinimą koordinuoja ir kontroliuoja lopšelio-darželio „Pasaka“ direktoriaus paskirta antikorupcinės veiklos vykdymo grupė.
8. Programa parengta 4 (ketverių) metų laikotarpiui.

**II. ĮSTAIGOS VEIKLOS SITUACIJOS ANALIZĖ ANTIKORUPCINIU POŽIŪRIU**

1. Lopšelis-darželis ,,Pasaka“ – savivaldybės biudžetinė įstaiga, savo veiklą grindžianti vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus įsakymais bei kitais teisės aktais.
2. Pagrindinė veiklos rūšis – ikimokyklinio amžiaus vaikų ugdymas, kodas 85.10.10; kitos švietimo veiklos rūšys: priešmokyklinio amžiaus vaikų ugdymas, kodas 85.10.20.
3. Korupcijos pasireiškimo tikimybės analizė atliekama kasmet, vadovaujantis Lietuvos Respublikos Specialiųjų tyrimų tarnybos direktoriaus 2011 m. gegužės 13 d. įsakymu Nr. 2–170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“.
4. Atlikus Šiaulių lopšelyje-darželyje ,,Pasaka“ sričių vertinimą, nustatyta, kad korupcijos pasireiškimo tikimybė įstaigoje minimali:
   1. Įstaigos turto valdymas ir disponavimas apskaitomas įstaigos buhalterijoje, atliekant kasmetinę turto inventorizaciją, sudarant ir patvirtinant apyrašus.
   2. Viešųjų pirkimų konkursai vykdomi elektroniniu būdu per CVPĮS, CPO sistemas ir pagal įstaigoje patvirtintą „Viešųjų pirkimų tvarką“. Apie viešuosius pirkimus skelbiama teisės aktų nustatyta tvarka internete. Įstaigos internetinėje svetainėje atskiroje nuorodoje talpinamos įstaigos finansinės ataskaitos.
   3. Pedagogai ir kiti pedagoginiai darbuotojai priimami į darbą vadovaujantis Lietuvos Respublikos švietimo ir mokslo ministro 2011 m. rugsėjo 15 d. įsakymu Nr. V – 1680 „Dėl mokytojų priėmimo ir atleidimo iš darbo tvarkos aprašo“. Kiti darbuotojai priimami vadovaujantis Lietuvos Respublikos Darbo kodeksu.
   4. Vaikai į įstaigą priimami vadovaujantis Šiaulių miesto savivaldybės tarybos 2016 m. spalio 6 d. sprendimu Nr. T-356 „Dėl vaikų registravimo ir priėmimo į Šiaulių miesto švietimo įstaigas, vykdančias ikimokyklinio ir priešmokyklinio ugdymo programas, tvarkos aprašo patvirtinimo“. Apie laisvas vietas kiekvieną mėnesį informuojamas Šiaulių miesto savivaldybės administracijos Švietimo skyrius, kuris skelbia informaciją Šiaulių savivaldybės internetiniame puslapyje.
   5. Atlyginimo dydis už vaikų išlaikymą ir lengvatos taikomos vadovaujantis Šiaulių miesto savivaldybės tarybos 2014 m. rugsėjo 25 d. sprendimu Nr. T-278 (redakcija 2015 m. gruodžio 28 d. Nr. T-349) patvirtinta ,,Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės švietimo įstaigose nustatymo tvarkos aprašas“.
   6. Direktoriaus metinė veiklos ataskaita tvirtinama Šiaulių miesto savivaldybės taryboje.
5. Įvertinus aukščiau pateiktus veiksnius, įstaigoje minimali korupcijos tikimybė galima šiose veiklos srityse:
   1. formuojant įstaigos personalą;
   2. įgyvendinant teisės aktais pavestas funkcijas;
   3. atliekant priklausančio turto nuomos, panaudos ar kitas procedūras;
   4. vykdant sprendimus, nustatančius mokesčių lengvatas;
   5. organizuojant ir vykdant viešųjų pirkimų procedūras;
   6. atliekant paslaugų teikimo funkcijas (sudarant ugdymo grupes);
   7. nustatant pažeidimus, surašant protokolus ir skiriant nuobaudas.

**III. PROGRAMOS TIKSLAI IR UŽDAVINIAI**

1. Programos tikslai:
   1. įgyvendinti veiksmingą antikorupcinių priemonių sistemą, skatinančią plėtoti ryšius tarp įstaigos ir Savivaldybės administracijos, įmonių, kurių steigėja yra Savivaldybė, ir visuomenės;
   2. atskleisti galimas korupcijos pasireiškimo priežastis įstaigoje ir šalinti jas;
   3. užtikrinti skaidrų viešųjų paslaugų administravimą įstaigoje.
2. Korupcijos prevencijos uždaviniai:
   1. nustatyti veiklos sritis, kuriose yra korupcijos pasireiškimo tikimybė;
   2. antikorupciniu požiūriu vertinti įstaigos teisė aktų projektus;
   3. užtikrinti efektyvų numatytų priemonių įgyvendinimą ir kontrolę;
   4. siekti, kad sprendimų priėmimo procesai būtų skaidrūs, atviri ir prieinami visai įstaigos bendruomenei;
   5. didinti antikorupcinio švietimo ir antikorupcinės kultūros sklaidą;
   6. viešai skelbti informaciją apie korupcijos veiksmus įstaigoje.

**IV. KORUPCIJOS PREVENCIJOS PRINCIPAI**

1. Korupcijos prevencija įgyvendinama vadovaujantis šiais principais:
   1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.
   2. visuotinio privalomumo – korupcijos prevencijos subjektais gali būti visi asmenys.
   3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V. SIEKIAMI REZULTATAI IR VERTINIMO KRITERIJAI**

1. Siekiami rezultatai:
   1. sumažinti korupcijos pasireiškimo tikimybę;
   2. padidinti nepakantumą korupcijai;
   3. pagerinti korupcijos prevencijos organizavimą lopšelyje-darželyje ,,Pasaka“;
   4. padidinti visuomenės pasitikėjimą įstaiga;
2. Programos rezultatyvumas nustatomas vadovaujantis kiekybės ir kokybės rodikliais:
   1. korupcijos paplitimo mažėjimu įstaigoje;
   2. sumažėjusių skundų, pateiktų įstaigos ar savivaldybės administracijai, skaičiumi;
   3. įvykdytų ir neįvykdytų Programos įgyvendinimo priemonių skaičiumi;
   4. programos priemonių įgyvendinimu nustatytais terminais;
   5. teisės aktų nustatyta tvarka užfiksuotų įstaigos darbuotojų korupcinio pobūdžio nusikalstamų veikų skaičiumi;
   6. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;
   7. specialių pranešimų pasitarimuose, darbo posėdžiuose skaičiumi.

**VI. PROGRAMOS ADMINISTRAVIMAS**

1. Programai įgyvendinti sudaromos Programos įgyvendinimo priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga.
2. Programoje numatytas priemones įgyvendina direktorius ir programos įgyvendinimo priemonių plane nurodyti vykdytojai.

**VII. BAIGIAMOSIOS NUOSTATOS**

1. Laukiamas Programos įgyvendinimo rezultatas – prielaidų atsirasti palankioms korupcijai sąlygoms įstaigoje užtikrinti, skaidrumo ir atvirumo užtikrinimas vykdant viešuosius pirkimus, administruojant ir teikiant viešąsias paslaugas. Programa skelbiama internetiniame tinklapyje [www.pasaka.mir.lt](http://www.pasaka.mir.lt).
2. Už šios Programos įgyvendinimą paskirti asmenys, nesilaikantys šioje Programoje nustatytų reikalavimų, atsako pagal galiojančius Lietuvos Respublikos teisės aktus.
3. Korupcinė situacija vertinama bei priemonių planas peržiūrimi kas treji metai. Esant būtinybei, programa gali būti papildoma.

­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_